Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako Gobernuaren baimenari buruzkoa, Sodena, Albyn Medical eta Osasunbidea-Nafarroako Osasun Zerbitzuaren arteko hitzarmenerako, 2020an osasun alorreko materiala erostearen inguruan.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

1- Baimenik egon al zen Nafarroako Gobernuaren erabakiarekin Sodena, Albyn Medical eta Osasunbidea-Nafarroako Osasun Zerbitzuaren arteko hitzarmenerako, 2020an osasun alorreko materiala erostearen inguruan?

2- Komisiorik ordaindu al zitzaien Albym Medical eta Ojer Pharma enpresei hitzarmen hori dela-eta? Zenbat, salmenta-portzentajetan eta zenbatekotan?

3- Zenbat diru aurreratu zion Sodenak enpresa bakoitzari osasun alorreko materiala erosteko?

4- Zenbat diru itzuli zioten enpresek Sodenari?

Iruñean, 2022ko abuztuaren 30ean

Foru parlamentaria: Cristina Ibarrola Guillén